Jishōji

Jishōji (慈照寺, bikŝuejo de la brila afablo) estas Zena bikŝuejo de la skolo Rinzai, branĉo Shōkokuji, en la kvartalo Sankyō en Kioto, Japanio. Ĝi estas ankaŭ konata kiel Ginkakuji (銀閣寺, la bikŝuejo de la Arĝenta Pavilono) pro ĝia fama halo de Kannon, nomita Ginkaku, fama ekzemplo de la kulturo de la epoko de Muromachi.

 Historio 
En 1460, la ŝoguno Ashikaga Yoshimasa planis krei en la loko vilaon por sia ripozado kiam li emeritiĝosYamasa: Gikaku-ji.  kaj fari la lokon Zena bikŝuejo post sia forpaso."Protecting Ginkaku-ji, the Beauty of Wabi-sabi; Reluctance to Black Lacquering the Outer Wall,"  Kyoto Shimbun. January 23, 2008.

La duetaĝa  estas la plej fama konstruaĵo de la bikŝuejo. Oni komencis konstrui ĝin la 21-an de Februaro de 1482 (la 4-an de la 2-a monato de la 14-a jaro de Bummei).Keene, Donald. (2003). Yoshimasa and the Silver Pavilion, p. 87. La dizajno de la konstruaĵo klopodis imiti la Oran Pavilonon ĉe Rokuonji, Kinkaku, kiu estis komisiita de lia avo, Ashikaga Yoshimitsu. Ĝi estas komune konata kiel Ginkaku, la Arĝenta Pavilono, pro la unuaj planoj tegi la eksterajn murojn per arĝentfolio, tamen ĉi tiu kromnomo komencis esti uzita nur dum la epoko de Edo (1600-1868).Keene, p. 88.

Dum la milito de Ōnin, la konstruado haltis kaj la plano de Yoshimasa tegi la konstruaĵon per arĝentfolio prokrastiĝis ĝis ĝi neniam estis farita antaŭ ol lia forpaso, tial la konstruaĵo nun onidire aspektas same kiel Yoshimasa laste vidis ĝin. Tiu ĉi nefinita aspekto reprezentas unu el la kvalitoj de wabi-sabi.

En 1485, Yoshimasa fariĝis Zena bikŝuo kaj ŝanĝis sian nomon al Jishō. Post lia forpaso en 1490 (la 7-an de la 1-a monato de la 2-an jaron de Entoku),Titsingh, p. 361. la vilao kaj ties ĝardenoj fariĝis bikŝuejo kaj estis renomita Jishōji honore la bikŝuan nomon de Yoshimasa.

 Dizajno 
[[Dosiero:Ginkaku-ji Plan.jpg|eta|centre|Mapo de la bikŝuejo: 1. Ĝenerala pordego, 2. Centra pordego, 3. Kuirejo de la bikŝuejo, 4. Ĉambro de la ĉefbikŝuo (ĉefa halo), 5. Tōgudō, 6. Pavilono por trinki teon (Rōseitei), 7. Sabla piedestalo (Kōgetsudan), 8. 'Maro de arĝenta sablo (Ginshadan), 9. Lageto (Kinkyōchi), 10. Insuleto de la blanka cikonio (Hakkakutō). La ruĝa marko estas la halo de Kannon, la Arĝenta Pavilono.]]

 Ĝardeno 
La bikŝuejo havas ĝardenon kun arbaron kovritan de diversaj specoj de muskoj. La japana ĝardeno estis verŝajne planita de la pejzaĝartisto Sōami.

En 1474, Yoshimasa komisiis, ke oni translokigu al sia vilao ŝtonojn kaj pinojn de la flora palaco kaj la halo Muromachi, kiuj estis detruitaj de milito.

La nuna aspekto de la  —la roka kaj sabla ĝardeno de la bikŝuejo— kaj de la sabla piedestalo ĉe la ĝardeno, Kōgetsudan, estis farita dum la fino de la epoko de Edo.

 Bildaro 

 Vidu ankaŭ 

 Kinkaku

 Referencoj 

 Keene, Donald. (2003). Yoshimasa and the Silver Pavilion: The Creation of the Soul of Japan. New York: Columbia University Press. ; OCLC 52268947
 Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon.] Paris: Oriental Translation Fund of Great Britain and Ireland.
 Ichirō Ishida and Delmer M. Brown. “The Association for Asian Studies .” Zen Buddhism and Muromachi Art, vol. 22, no. 4, Au[https://books.google.com/books?id=18oNAAAAIAAJ&dq=nipon+o+dai+itsi+ran''g. 1963, pp. 417–432., doi:10.15417/1881.

Kategorio:Budhismo en Japanio
Kategorio:Bikŝuejoj en Japanio
Kategorio:Kioto
Kategorio:Mondaj heredaĵoj en Japanio